text: Lokal arkitektur er optaget i eksklusiv verdensklasse
  05 januar 2017 kl. 16.43
  To nybyggerier her hos os er på en lille international liste over ny arkitektur, som verden venter på.
  Allerede før de er færdige til at man kan gøre sin entre i dem, er hele to kommende bygningsværker her i TV SYDs område kommet i  eksklusivt selskab, som resten af verden venter på. Det oplyser DR på sin hjemmeside.
  De fremtidige Lego House i Billund og Tirpitzudstillingen i Blåvand er begge på en verdensliste over de blot 13 mest imødesete arkitekturkreationer i 2017.
  Listen er skabt af den amerikanske tv-station CNN, og kan ses her Lego House er billede nr. 6-7, Tirpitz er billede nr. 20-21.
  Lego House betegnes som et forbavsende vidunder med sit design, som bygger på tankegangen bag legoklodsen, mens Tirpitzudstillingen i Blåvand, som i virkeligheden bliver et oplevelsescenter, bl.a. fremhæves for at integrere sig ind i det omgivende klitlandskab med den kolossale tyske Tirpitz-bunker fra 2. verdenskrig, og at det, trods sit store format, har et luftigt udtryk som, set fra oven, ligner et åbent hjerte. Begge byggerier er skabt hos Bjarke Ingels Group, BIG.
  Claus Jensen, direktør, Varde Museum: "Det er da fuldstændig fantastisk"
  Lego House skulle oprindeligt åbne i 2016, nu annonceres det klar til efteråret. Læs mere her, og hør her, hvad direktør Thomas Vilstrup siger til, at Lego House er på den internationale liste.
  Tirpitz oplevelsescentret i Blåvand åbner efter planen til sommer. Læs mere her, og hør direktør Claus Jensen her:
  
  
  